Návrh

# Zákon

## z ............. 2015,

## ktorým sa mení a dopĺňa zákon č. 136/2000 Z. z. o hnojivách v znení neskorších predpisov

Národná rada Slovenskej republiky sa uzniesla na tomto zákone:

Zákon č. 136/2000 Z. z. o hnojivách v znení zákona č. 555/2004 Z. z., zákona č. 202/2008 Z. z., zákona č. 203/2009 Z. z. a zákona č. 111/2010 Z. z. sa mení a dopĺňa takto:

1. V § 1 písm. c) sa na konci pripájajú tieto slová: „hospodárskych hnojív, sekundárnych zdrojov živín a kompostov,“.
2. V § 1 sa za písmeno d) vkladá nové písmeno e), ktoré znie:

„e) podmienky hospodárenia v zraniteľných oblastiach,“.

Doterajšie písmená e) a f) sa označujú ako písmená f) a g).

1. § 2 vrátane nadpisu znie:

**„§ 2**

**Základné pojmy**

(1) Na účely tohto zákona hnojivo je

a) látka organického pôvodu alebo anorganického pôvodu obsahujúca živiny na výživu rastlín a lesných drevín na udržanie alebo zlepšenie pôdnej úrodnosti a priaznivého ovplyvnenia úrody alebo kvality produkcie,

b) pôdna pomocná látka na úpravu vlastností pôdy, ktorá bez účinného množstva rastlinných živín pôdu biologicky, chemicky alebo fyzikálne ovplyvňuje zlepšovaním jej vlastností alebo zvyšuje účinnosť a využiteľnosť živín z hnojív,

c) pestovateľský substrát slúžiaci na zakoreňovanie a pestovanie rastlín; substrátom je najmä rašelina, zemina alebo ich zmesi,

d) rastlinná pomocná látka na báze humátov, ktorá bez účinného množstva živín zvyšuje účinnosť a využitie živín z hnojív a z pôdy.

(2) Hospodárske hnojivo je maštaľný hnoj, hydinový trus, hnojovica, močovka a hnojovka.

(3) Maštaľný hnoj je zmes tuhých a kvapalných výkalov hospodárskych zvierat s podstielkou a prípadne zvyškami krmiva.

(4) Hnojovka je kvapalný výtok z maštaľného hnoja počas jeho skladovania.

(5) Močovka je sčasti rozložený moč hospodárskych zvierat ustajnených v odkanalizovaných maštaliach zriedený odpadovou vodou.

(6) Hnojovica je zmes kvapalných a tuhých výkalov hospodárskych zvierat zriedených vodou.

(7) Vedľajší produkt rastlinného pôvodu je slama, zelené hnojenie a iné zvyšky rastlinného pôvodu vznikajúce v poľnohospodárskej prvovýrobe bez ďalšej úpravy.

(8) Zelené hnojenie je organická hmota rastlín, najmä z čeľade bôbovitých, pestovaných za účelom ich zaorania do pôdy z dôvodu zvýšenia jej úrodnosti.

(9) Kompost je produkt vznikajúci riadeným biologickým rozkladom organických látok živočíšneho pôvodu alebo rastlinného pôvodu, s prímesou alebo bez prímesi anorganickej hmoty.

(10) Sekundárny zdroj živín je látka organického pôvodu alebo anorganického pôvodu, neobsahujúca nadlimitné rizikové prvky alebo rizikové látky, obsahujúca živiny na výživu rastlín a lesných drevín, priaznivo ovplyvňujúca úrodu alebo kvalitu produkcie alebo zlepšujúca pôdnu úrodnosť, ak je po predpísanej úprave vhodná na hnojenie pôdy alebo vápnenie pôdy.

(11) Rizikový prvok alebo riziková látka je prvok alebo látka, ktorá môže nepriaznivo ovplyvniť vlastnosti pôdy alebo kvalitu produkcie, alebo potravový reťazec.

(12) Certifikácia hnojív je činnosť certifikačného orgánu, ktorý po posúdení zhody1) vydá certifikát hnojiva, ktorým potvrdí, že vlastnosti hnojiva a jeho technická dokumentácia sú v súlade s príslušnými technickými normami a so všeobecne záväznými právnymi predpismi.

(13) Vzájomné uznanie je povolenie hnojiva, schváleného v inom členskom štáte Európskej únie, na použitie v Slovenskej republike.

(14) Tuhé hospodárske hnojivá sú najmä maštaľný hnoj, hydinový trus a ich zmesi.

(15) Kvapalné hospodárske hnojivá sú najmä hnojovica, hnojovka, močovka, ich zmesi alebo ich zmesi s vodou.

(16) Vybudované hnojiská na skladovanie tuhých hospodárskych hnojív sú spevnené nepremiestniteľné hnojiská alebo provizórne premiestniteľné hnojiská, ktoré sú nepriepustné a vybavené zásobníkom na odvádzanú hnojovku.

(17) Vybudované skladovacie kapacity na skladovanie kvapalných hospodárskych hnojív sú nepremiestniteľné, najmä oceľové alebo betónové nádrže, alebo premiestniteľné nádrže, najmä lagúny alebo vaky, ktoré sú nepriepustné.

(18) Voľné uloženie tuhých hospodárskych hnojív a kompostov je ich dočasné uloženie na poľnohospodárskej pôde pred ich aplikáciou, vyznačené v pláne aplikácie hospodárskych hnojív.

(19) Hospodársky rok plodiny je obdobie, ktoré začína prvou agrotechnickou operáciou k hlavnej plodine a končí sa poslednou agrotechnickou operáciou k hlavnej plodine, ktorou je spravidla zber úrody. Hospodársky rok trvá spravidla od 1. augusta do 31. júla.

(20) Producent je právnická osoba alebo fyzická osoba, ktorá produkuje sekundárny zdroj živín alebo kompost a uvádza ich do obehu.

(21) Dusíkatá hnojivá látka je látka v tuhom stave alebo kvapalnom stave, obsahujúca dusík, ktorá sa aplikuje na poľnohospodársku pôdu alebo do poľnohospodárskej pôdy alebo na rastlinný kryt s cieľom zvýšiť úrodu pestovaných plodín, a to:

1. kvapalné a pevné minerálne hnojivo jednozložkové a viaczložkové s obsahom dusíka,
2. hospodárske hnojivo - tuhé hospodárske hnojivo produkované pri chove hospodárskych zvierat s podstielkou, trus vyprodukovaný pri chove hydiny, kvapalné hospodárske hnojivo, ktorým je hnojovica, močovka a hnojovka,
3. exkrementy zvierat - pevné a kvapalné, vyprodukované počas pasenia a košarovania zvierat,
4. kvapalné a tuhé hnojivé látky s organicky viazaným dusíkom, ktorými sú najmä čistiarenské kaly a dnové sedimenty, komposty a organické substráty, tuhé a kvapalné sekundárne zdroje živín, druhotné produkty po fermentácii z bioplynových staníc.

(22) Využiteľná poľnohospodárska pôda v zraniteľných oblastiach je pôda zaradená v registri produkčných blokov Identifikačného systému poľnohospodárskych parciel (LPIS) do troch skupín s rôznym stupňom obmedzenia používania dusíkatých hnojivých látok a spôsobom hospodárenia. Nízky stupeň (A), stredný stupeň (B) alebo vysoký stupeň (C) obmedzenia aplikácie a spôsobu hospodárenia.

(23) Zamokrená pôda je pôda, ktorá zodpovedá hydrolimitu plnej vodnej kapacity, pri ktorom je už schopnosť akumulovať vodu pôdou vyčerpaná. Je to hodnota vlhkosti pôdy pri úplnom zaplnení pôdnych pórov a dutín vodou.

(24) Zamrznutá pôda je pôda zamrznutá počas celého dňa, okrem premrznutej pôdy zamrznutej na povrchu, ktorá cez deň pri slnečnom žiarení rozmŕza a je schopná prijímať a uvoľňovať živiny.

(25) Pôda pokrytá snehom je pôda, ktorej viac než polovicu výmery, v čase aplikácie dusíkatých hnojivých látok, pokrýva súvislá snehová pokrývka.

(26) Zakázaným obdobím je obdobie, v ktorom je aplikácia dusíkatých hnojivých látok na pôdu v zraniteľných oblastiach zakázaná.“.

1. V § 3 ods. 2 sa na konci pripája čiarka a tieto slová: „na vzájomne uznané hnojivo a na hnojivo poskytované v nevyhnutnom množstve na pokusné účely, výskum a vývoj“.
2. V § 3 odseky 3 a 4 znejú:

„(3) Uvedením hnojiva do obehu je ponuka na predaj, predaj, jeho skladovanie na predaj alebo poskytnutie na aplikáciu do pôdy alebo výživu rastlín a lesných drevín.

(4) Uvedením sekundárneho zdroja živín a kompostu do obehu je ponuka na predaj, predaj, jeho skladovanie na predaj alebo poskytnutie na aplikáciu do poľnohospodárskej pôdy alebo na lesný pozemok.“.

1. § 3a vrátane nadpisu znie:

**„§ 3a**

**Používanie sekundárneho zdroja živín a kompostu**

(1) Producent sekundárneho zdroja živín alebo producent kompostu môže aplikovať do poľnohospodárskej pôdy alebo na lesný pozemok alebo uviesť sekundárny zdroj živín alebo kompost do obehu len na základe povolenia na používanie sekundárneho zdroja živín alebo kompostu na aplikáciu do poľnohospodárskej pôdy, ktoré vydá Ústredný kontrolný a skúšobný ústav poľnohospodársky v Bratislave (ďalej len „kontrolný ústav“) na základe žiadosti producenta.

(2) Kontrolný ústav vydá povolenie na používanie sekundárneho zdroja živín a kompostu na aplikáciu do poľnohospodárskej pôdy podľa odseku 1, v ktorom určí podmienky aplikácie, ak obsah rizikových prvkov a mikrobiologických parametrov neprekračuje limitné hodnoty, do 30 dní odo dňa doručenia žiadosti.

(3) Žiadosť producenta podľa odseku 1 musí obsahovať

a) meno, priezvisko, adresu trvalého pobytu alebo adresu miesta podnikania, ak je miesto podnikania odlišné od trvalého pobytu, a identifikačné číslo organizácie, ak je žiadateľom fyzická osoba - podnikateľ alebo obchodné meno, sídlo a identifikačné číslo organizácie, ak je žiadateľom právnická osoba,

b) výpis z obchodného registra alebo iného obdobného registra alebo evidencie,

c) údaj o vyprodukovanom množstve a deklarovanej dávke sekundárneho zdroja živín alebo kompostu,

d) údaj o obsahu sušiny a organického podielu v sekundárnom zdroji živín alebo v komposte,

e) hodnotu pH, celkový obsah dusíka, fosforu, draslíka a horčíka v sekundárnom zdroji živín alebo v komposte,

f) hodnoty obsahu rizikových prvkov: kadmia, olova, chrómu, arzénu, niklu a ortuti a mikrobiologických parametrov v sekundárnom zdroji živín alebo v komposte.

(4) Producent sekundárneho zdroja živín alebo producent kompostu je povinný

a) viesť evidenciu o množstve a zložení sekundárnych zdrojov živín a kompostov odovzdaných na aplikáciu,

b) viesť register odberateľov sekundárnych zdrojov živín a kompostov, vedenie registra sa nevzťahuje na odberateľov – fyzické osoby,

c) zaslať kontrolnému ústavu hlásenie o sekundárnych zdrojoch živín a kompostoch najmenej sedem kalendárnych dní pred ich uvedením do obehu,

d) zaslať kontrolnému ústavu každoročne do 15. februára hlásenie o celkovom množstve sekundárnych zdrojov živín a kompostov uvedených do obehu za predchádzajúci kalendárny rok podľa druhov a podľa odberateľov a jeho kópiu uchovávať najmenej tri roky.“.

1. Nadpis § 4 znie: „Register certifikovaných hnojív a register vzájomne uznaných hnojív“.
2. V § 4 sa za odsek 1 vkladá nový odsek 2, ktorý znie:

„(2) Register vzájomne uznaných hnojív je zoznam vzájomne uznaných hnojív, v ktorom sú uvedené údaje podľa § 5a ods. 1. Register vzájomne uznaných hnojív vedie kontrolný ústav.“.

Doterajšie odseky 2 a 3 sa označujú ako odseky 3 a 4.

1. V § 4 ods. 3 prvej vete sa za slovo „hnojív“ vkladajú slová „a do registra vzájomne uznaných hnojív“.
2. V § 4 odsek 4 znie:

„(4) Ministerstvo pôdohospodárstva a rozvoja vidieka Slovenskej republiky (ďalej len „ministerstvo“) uverejňuje zoznam certifikovaných hnojív a zoznam vzájomne uznaných hnojív každoročne vo Vestníku Ministerstva pôdohospodárstva a rozvoja vidieka Slovenskej republiky, do ktorého možno nahliadnuť na ministerstve.“.

1. V § 5 ods. 2 písm. a) a v § 6 ods. 1 písm. c) sa slová „rodné číslo“ nahrádzajú slovami „identifikačné číslo“.
2. V § 5 ods. 2 písm. d) sa slová „druh a číselný kód typu hnojiva“ nahrádzajú slovami „typ hnojiva“.
3. V § 5 odsek 3 znie:

„(3) Kontrolný ústav zašle žiadateľovi podmienky certifikácie hnojiva do 14 dní odo dňa doručenia žiadosti o certifikáciu hnojiva.“.

1. V § 5 odsek 5 znie:

„(5) Kontrolný ústav vydá certifikát hnojiva, ak sú splnené podmienky podľa odsekov 1 a 2, do dvoch mesiacov odo dňa zaevidovania podmienok certifikácie hnojiva.“.

1. Za § 5 sa vkladá § 5a, ktorý vrátane nadpisu znie:

„**§ 5a**

**Vzájomné uznanie hnojiva**

(1) Vzájomné uznanie hnojiva vykonáva kontrolný ústav. Kontrolný ústav rozhodne o vzájomnom uznaní hnojiva na základe žiadosti výrobcu hnojiva alebo dovozcu hnojiva z iného členského štátu Európskej únie. Žiadosť obsahuje

a) obchodný názov hnojiva,

b) meno, priezvisko, miesto trvalého pobytu, identifikačné číslo organizácie, ak je žiadateľom fyzická osoba - podnikateľ alebo obchodné meno, sídlo a identifikačné číslo organizácie, ak je žiadateľom právnická osoba,

c) meno, priezvisko, miesto trvalého pobytu a identifikačné číslo organizácie výrobcu hnojiva, ktorý je fyzickou osobou – podnikateľom alebo obchodné meno, sídlo a identifikačné číslo organizácie výrobcu hnojiva, ktorý je právnickou osobou, ak je žiadateľom dovozca hnojiva.

(2) Prílohou k žiadosti podľa odseku 1 je rozhodnutie príslušného orgánu iného členského štátu Európskej únie, ktorým povolil hnojivo, a etiketa hnojiva v slovenskom jazyku.“.

1. V § 6 ods. 1 písm. a) sa slová „číselný kód typu hnojiva“ nahrádzajú slovami „alebo aj typ hnojiva“.
2. V § 8 ods.1 úvodnej vete sa slová „Ten, kto uvádza“ nahrádzajú slovami „Výrobca, dovozca, predajca alebo dodávateľ, ktorý uvádza“.
3. V § 8 sa vypúšťa odsek 4.

Doterajšie odseky 5 a 6 sa označujú ako odseky 4 a 5.

1. V § 8 ods. 4 prvej vete sa slovo „môže“ nahrádza slovom „musí“ a v poslednej vete sa slová „sa musí zlikvidovať“ nahrádzajú slovami „sa musí spracovať“.
2. Za § 8 sa vkladá § 8a, ktorý vrátane nadpisu znie:

**„§ 8a**

**Ohlasovacia povinnosť pre hnojivo s označením „Hnojivo ES“**

Výrobca, dovozca, distribútor alebo predajca hnojiva s označením „Hnojivo ES“ je povinný písomne oznámiť údaje o type a množstve tohto hnojiva kontrolnému ústavu do 30 dní odo dňa jeho výroby na území Slovenskej republiky alebo odo dňa dovozu na územie Slovenskej republiky.“.

1. § 9 a 10 vrátane nadpisov znejú:

**„§ 9**

**Skladovanie hnojív, hospodárskych hnojív, sekundárnych zdrojov živín a kompostov**

(1) Podnikateľ, ktorý obhospodaruje poľnohospodársku pôdu alebo lesný pozemok a vykonáva poľnohospodársku alebo lesnú výrobu (ďalej len „podnikateľ v pôdohospodárstve“), výrobca, producent, dovozca, predajca alebo dodávateľ, ktorý skladuje hnojivá, hospodárske hnojivá, sekundárne zdroje živín alebo komposty je povinný

a) uskladňovať hnojivá oddelene a označiť ich trvalým a čitateľným spôsobom,

b) zabezpečiť, aby nenastalo miešanie hnojív s inými látkami,

c) priebežne viesť evidenciu o príjme, výdaji a množstve hnojív, sekundárnych zdrojov živín a kompostov,

d) neznečistiť pri manipulácii a skladovaní hnojív, hospodárskych hnojív, sekundárnych zdrojov živín alebo kompostov životné prostredie,

e) mať vybudované skladovacie kapacity na skladovanie hnojív, hospodárskych hnojív, sekundárnych zdrojov živín a kompostov podľa požiadaviek uvedených v § 2,

f) zaslať kontrolnému ústavu každoročne do 15. februára údaje o objeme skladovacích kapacít hospodárskych hnojív a o počtoch hospodárskych zvierat podľa kategórií a spôsobu ich ustajnenia v predchádzajúcom kalendárnom roku spolu s prehľadom o spotrebe hnojív v poľnohospodárskom podniku a jeho kópiu uchovávať najmenej tri roky, ak sa počet hospodárskych zvierat zmenil o viac ako 10 %,

g) dodržiavať podmienky skladovania hnojív, sekundárnych zdrojov živín a kompostov určené výrobcom hnojív alebo producentom sekundárnych zdrojov živín a kompostov.

(2) Podnikateľ v pôdohospodárstve je povinný mať vybudované skladovacie kapacity na hospodárske hnojivá, ktorých objem presahuje objem jeho trojmesačnej produkcie hospodárskych hnojív.

(3) Ustanovenie odseku 2 sa nevzťahuje na celoročný pasienkový spôsob chovu zvierat, na celoročné ustajnenie zvierat na hlbokej podstielke, pri stelivových prevádzkach chovu zvierat bez produkcie kvapalných hospodárskych hnojív a na kombináciu týchto spôsobov chovu zvierat, ak spolu trvajú celoročne a hospodárske hnojivá sa využívajú spôsobom nepoškodzujúcim životné prostredie.

(4) Podnikateľ v pôdohospodárstve je povinný zabezpečiť, aby voľne uložené tuhé hospodárske hnojivá na poľnohospodárskej pôde s nespevneným podkladom boli zhrnuté do súvislej hromady, a zabezpečiť ich proti vytekaniu hnojovky a jej rozptyľovaniu do okolia.

(5) Z maštalí a výbehov hospodárskych zvierat a zo skladov hnojív, hospodárskych hnojív, sekundárnych zdrojov živín a kompostov sa do ich okolia nesmú rozptyľovať ani vytekať žiadne škodlivé látky.

**§ 10**

**Používanie hnojív, hospodárskych hnojív, sekundárnych zdrojov živín a kompostov**

(1) Podnikateľ v pôdohospodárstve používajúci hnojivá, sekundárne zdroje živín alebo kompost je povinný používať certifikované hnojivá, vzájomne uznané hnojivá alebo hnojivá označené ako „Hnojivo ES“, povolené sekundárne zdroje živín alebo komposty.

(2) Podnikateľ v pôdohospodárstve nesmie do hospodárskych hnojív vnášať rizikové prvky a rizikové látky, ktoré by mohli narušiť vývoj pestovaných rastlín, ohroziť potravový reťazec alebo znečistiť pôdu.

(3) Podnikateľ v pôdohospodárstve nesmie použiť hnojivá, hospodárske hnojivá, sekundárne zdroje živín a komposty na poľnohospodárskej pôde, ak

* 1. ich použitie zakazuje alebo obmedzuje osobitný predpis,7)
	2. pôda je zamokrená, pokrytá vrstvou snehu alebo zamrznutá; to sa nevzťahuje na hnojenie vedľajšími produktmi a hlavnými produktmi, ktoré vznikli pri pestovaní rastlín a pri celoročnom pastevnom spôsobe chovu zvierat,
	3. spôsob použitia kvapalných hospodárskych hnojív ohrozuje životné prostredie okolia hnojeného pozemku najmä v okolí povrchových vôd,
	4. nie je zabezpečená ich rovnomerná aplikácia na pozemku,
	5. poškodzujú agrochemické parametre poľnohospodárskych pozemkov.

(4) Pri používaní kvapalných hospodárskych hnojív, kvapalných sekundárnych zdrojov živín a hydinového trusu na ornej pôde s výnimkou pestovania viacročných krmovín, najmä tráv na ornej pôde, viacročných krmovín alebo lucerny, je podnikateľ v pôdohospodárstve povinný zabrániť úniku prchavých látok priamou aplikáciou kvapalných hospodárskych hnojív, kvapalných sekundárnych zdrojov živín a hydinového trusu do pôdy alebo ich zapracovaním do pôdy najneskôr do 24 hodín po ich aplikácií. Pri aplikácii kvapalných hospodárskych hnojív, kvapalných sekundárnych zdrojov živín a hydinového trusu na poľnohospodárskych pozemkoch je podnikateľ v pôdohospodárstve povinný zabrániť ich priamemu prieniku alebo splaveniu do povrchových vôd a na vedľajšie pozemky.

(5) Pri používaní tuhých hospodárskych hnojív, tuhých sekundárnych zdrojov živín a kompostov na poľnohospodárskych pozemkoch je podnikateľ v pôdohospodárstve povinný zabrániť ich priamemu prieniku alebo splaveniu do povrchových vôd a na vedľajšie pozemky. Podnikateľ v pôdohospodárstve je povinný zapracovať tuhé hospodárske hnojivá, tuhé sekundárne zdroje živín a komposty do pôdy do 48 hodín po ich aplikácií.

(6) Podnikateľ v pôdohospodárstve je povinný medzi súvislou obytnou zástavbou a pozemkami, na ktorých sa aplikujú kvapalné hospodárske hnojivá, hydinový trus, sekundárne zdroje živín alebo čistiarenské kaly dodržať izolačný pás hygienickej ochrany v šírke najmenej 200 m, na ktorom je ich aplikácia zakázaná.

(7) Podnikateľ v pôdohospodárstve je povinný viesť trvalú evidenciu o príjme a o použití hnojív, hospodárskych hnojív, sekundárnych zdrojov živín, kompostov, čistiarenských kalov a dnových sedimentov,7a) do poľnohospodárskej pôdy alebo lesných pozemkov a zapísať ich použitie do evidencie najneskôr do siedmich dní od ukončenia ich aplikácie a na požiadanie kontrolného ústavu je povinný bezodkladne mu predložiť evidenciu na kontrolu.

(8) Podnikateľ v pôdohospodárstve je povinný viesť evidenciu podľa odseku 7 o množstve, druhu a čase použitia a zapracovania hnojív, hospodárskych hnojív, sekundárnych zdrojov živín, kompostov, čistiarenských kalov a dnových sedimentov, podľa kultúrnych dielov a pestovaných plodín, s uvedením odrôd, výšky dosiahnutých úrod a roku aplikácie a uchovávať ju najmenej päť rokov. Na lesných pozemkoch je povinný viesť evidenciu podľa jednotiek priestorového rozdelenia lesa.7b)

(9) Podnikateľ v pôdohospodárstve spracúva z podkladov evidencie podľa odseku 7 a dosiahnutých úrod podľa pozemkov a plodín každoročne bilanciu živín do 15. februára kalendárneho roka za predchádzajúci hospodársky rok plodiny.

(10) Podnikateľ v pôdohospodárstve je povinný každoročne do 15. februára zaslať kontrolnému ústavu prehľad o spotrebe hnojív, hospodárskych hnojív, sekundárnych zdrojov živín, kompostov, čistiarenských kalov a dnových sedimentov vypracovaný z evidencie podľa odsekov 7 a 8 a jeho kópiu uchovávať najmenej tri roky.

(11) Podnikateľ v pôdohospodárstve je povinný vypracovať plán aplikácie hospodárskych hnojív, sekundárnych zdrojov živín a kompostov a jeho kópiu zaslať na požiadanie starostovi obce alebo primátorovi mesta, v katastrálnom území ktorého sa má aplikácia hospodárskych hnojív, sekundárnych zdrojov živín a kompostov uskutočniť.“.

Poznámka pod čiarou k odkazu 7b znie:

„7b) § 39 ods.1 písm. b) až e) zákona č. 326/2005 Z. z. o lesoch v znení zákona č. 182/2014 Z. z.“.

1. § 10a sa dopĺňa odsekom 6, ktorý znie:

„(6) Producent čistiarenského kalu, producent dnových sedimentov a odberateľ je povinný na požiadanie kontrolného ústavu bezodkladne mu predložiť dokumentáciu vedenú podľa odsekov 1 a 3.“.

1. Za § 10a sa vkladajú § 10b a 10c, ktoré vrátane nadpisov znejú:

**„§ 10b**

**Skladovanie hospodárskych hnojív** **v zraniteľných oblastiach**

(1) Fyzická osoba, fyzická osoba – podnikateľ a právnická osoba, ktorá obhospodaruje poľnohospodársku pôdu podľa § 2 ods. 22 alebo fyzická osoba, fyzická osoba – podnikateľ a právnická osoba, ktorá obhospodaruje poľnohospodársku pôdu podľa § 2 ods. 22 a chová zvieratá, (ďalej len „obhospodarovateľ“) je povinná mať vybudované skladovacie kapacity nádrží na kvapalné hospodárske hnojivá a na skladovanie maštaľného hnoja na technicky spevnených plochách7c) v zraniteľných oblastiach najmenej na šesťmesačnú produkciu. Potreba skladovacích nádrží na maštaľný hnoj, močovku a hnojovicu na šesť mesiacov pre jedno zviera je uvedená v prílohe č. 1. Ak obhospodarovateľ nemá vybudované skladovacie kapacity podľa prvej vety, môže zabezpečiť uskladnenie kvapalných hospodárskych hnojív a maštaľného hnoja u inej osoby, ktorá má voľné vybudované skladovacie kapacity nádrží alebo ich odovzdať na iné využitie, najviac však v objeme zodpovedajúcom trojmesačnej skladovacej kapacite. Obhospodarovateľ je povinný tento spôsob nakladania s kvapalnými hospodárskymi hnojivami a maštaľným hnojom preukázať a oznámiť kontrolnému ústavu do 15 dní na tlačive, ktorého vzor je zverejnený na webovom sídle kontrolného ústavu.

(2) Obhospodarovateľ je povinný zabezpečiť, aby skladovacie nádrže kvapalných hospodárskych hnojív boli nepriepustné a vybavené bezpečnostným mechanizmom proti preplneniu a zabezpečené proti prítoku povrchových vôd.

(3) Obhospodarovateľ môže tuhé hospodárske hnojivá a kompost voľne skladovať na poľnohospodárskej pôde v zraniteľných oblastiach (ďalej len „voľná skládka“) len vtedy, ak

1. poľnohospodárska pôda je zaradená v nízkom stupni alebo strednom stupni obmedzenia,
2. vzdialenosť voľnej skládky od povrchového vodného zdroja je najmenej 100 m pri svahovitosti parcely do 3°.

(4) Obhospodarovateľ je pri skladovaní tuhých hospodárskych hnojív a kompostu na voľnej skládke povinný

1. zabezpečiť, aby nedošlo k znečisteniu povrchových vôd alebo podzemných vôd,
2. uskutočniť vývoz maštaľného hnoja z pevnej podložky na voľnú skládku najskôr po troch mesiacoch od poslednej navážky; to sa nevzťahuje na tuhé hospodárske hnojivá z hlbokých podstielok, pri stelivových prevádzkach s kanalizáciou na oddelenie močovky od maštaľného hnoja a z chovu zvierat bez produkcie močovky pri dennej spotrebe steliva vyššej ako 6 kg na dobytčiu jednotku na deň, ktoré môžu byť uložené na poľnohospodárskej pôde bez nutnosti predchádzajúceho uskladnenia na pevných hnojiskách; o spotrebe podstielky a počte chovaných zvierat sa vedie evidencia,
3. zlikvidovať voľnú skládku do ôsmich mesiacov od prvej navážky; opakované zriadenie voľnej skládky na tom istom mieste je možné až po štyroch rokoch,
4. viesť evidenciu o mieste skladovania a prvej navážke hnoja a kompostu na voľnú skládku.

(5) Voľne skladovať tuhé hospodárske hnojivá bez spevnenej podložky je zakázané v zraniteľných oblastiach na poľnohospodárskej pôde

1. s vysokým stupňom obmedzenia,
2. trvalo zamokrenej,
3. s hladinou podzemnej vody vyššou ako 0,6 m, a to aj dočasne,
4. na svahu so sklonom väčším ako 3°,
5. v inundačnom území vodného toku,
6. na území v okolí odkrytých podzemných vôd, ak to určil orgán štátnej vodnej správy,
7. na zrnitostne ľahkých pôdach.

**§ 10c**

**Používanie dusíkatých hnojivých látok v zraniteľných oblastiach**

(1) Obhospodarovateľ je povinný dodržiavať zakázané obdobia uvedené v prílohe č. 2, ak odseky 2 až 11 neustanovujú inak. Zakázané obdobia sa nevzťahujú na výkaly a moč pasúcich sa zvierat a pri hnojení zakrytých plôch v skleníkoch a fóliovníkoch.

(2) Obhospodarovateľ môže požiadať kontrolný ústav o udelenie výnimky zo zákazu podľa odseku 1. Kontrolný ústav môže udeliť výnimku zo zákazu podľa odseku 1 len na poľnohospodárskej pôde v zraniteľných oblastiach so svahovitosťou do 5° na obdobie 14 dní od začiatku zakázaného obdobia alebo 14 dní pred koncom zakázaného obdobia, ak v tomto období nastane priaznivý vývoj klimatických podmienok a priemerná denná teplota vzduchu je na základe meteorologických predpovedí Slovenského hydrometeorologického ústavu vyššia ako 5° C s prognózou jej dlhšieho trvania. Žiadosť obhospodarovateľa o udelenie výnimky zo zákazu podľa odseku 1 sa eviduje v registračnom a informačnom systéme, ktorý vedie Národné poľnohospodárske a potravinárske centrum - Výskumný ústav pôdoznalectva a ochrany pôdy. Ak je žiadateľom fyzická osoba, uvedie v žiadosti svoje meno, priezvisko a adresu trvalého pobytu.

(3) Obhospodarovateľ môže v zraniteľných oblastiach použiť dusíkaté hnojivé látky

1. na pôde bez vegetačného krytu bezprostredným zaoraním, ak ide o tuhé hnojivá, a podpovrchovou aplikáciou, ak ide o kvapalné hnojivá a pri hospodárení na odvodnených územiach s funkčným melioračným systémom spôsobom, ktorý zodpovedá vysokému stupňu obmedzenia,
2. ak dodrží dávky dusíka pre jednotlivé plodiny podľa ich potreby živín, ktorá je uvedená v prílohe č. 3.

(4) Obhospodarovateľ je v zraniteľných oblastiach povinný dodržiavať celkové dávky dusíka v minerálnych hnojivách pri zohľadnení množstva využiteľného dusíka z použitých hospodárskych hnojív a hnojivých látok s organicky viazaným dusíkom podľa príloh č. 4 až 6.

(5) Obhospodarovateľ je v zraniteľných oblastiach povinný vypracovať každoročne najneskôr do 31. augusta plán použitia dusíkatých hnojivých látok.

(6) Obhospodarovateľ môže

1. použiť najviac 40 kg/ha dusíka vo forme kvapalných a tuhých minerálnych hnojív a 80 kg/ha dusíka vo forme kvapalných hospodárskych hnojív a kvapalných hnojivých látok s organicky viazaným dusíkom s prihliadnutím na príjmovú kapacitu plodín v jesennom období a zníženie rizika strát dusíka do vodných zdrojov v čase po zbere plodín do začiatku zakázaného obdobia; to sa nevzťahuje na maštaľný hnoj a iné tuhé hnojivá s organicky viazaným dusíkom, ktoré možno použiť aj pod jarné plodiny,
2. použiť v jarnom období najvyššiu jednorazovú dávku dusíka z kvapalných a tuhých minerálnych hnojív 60 kg/ha na poľnohospodárskej pôde v nízkom a strednom stupni obmedzenia a 40 kg/ha na poľnohospodárskej pôde vo vysokom stupni obmedzenia; pri plodinách náročné na dusík, najmä kukurici na zrno, repke olejnej alebo hlúbovej zelenine, pestovaných na pozemkoch so svahovitosťou do 5° možno jednorazovú dávku dusíka zvýšiť o 50 % okrem poľnohospodárskej pôdy vo vysokom stupni obmedzenia,
3. aplikovať vyzretý kompostovaný, najmä rozdrvený hnoj od oviec na povrch trávneho porastu plošným rozmetaním v jarnom období.

(7) Obhospodarovateľ je povinný

1. používať vhodné zariadenia na aplikáciu hnojív do poľnohospodárskej pôdy najmä s ohľadom na tlak stroja na poľnohospodársku pôdu, terén, zrnitostné zloženie poľnohospodárskej pôdy a vlhkostný stav poľnohospodárskej pôdy,
2. použitým zariadením na aplikáciu hnojív zabezpečiť rovnomernú aplikáciu hnojiva,
3. bezodkladne zabezpečiť pri obnove trvalých trávnych porastov a po zaoraní ďatelinovín vysiatie následnej plodiny,
4. používať závlahovú vodu tak, aby nedošlo k znečisteniu povrchových a podzemných vôd, a v množstve a spôsobom podľa prílohy č. 7,
5. dodržiavať dávky dusíka aplikovaného vo forme hospodárskych hnojív tak, aby neprevýšili dávku dusíka 170 kg/ha za hospodársky rok, pričom do tohto limitu sa započítavajú aj exkrementy zvierat na pasienku a nezapočítava sa dusík pozberových zvyškov rastlín alebo vedľajších produktov plodín, ak boli zaorané do poľnohospodárskej pôdy; produkcia dusíka jedným zvieraťom za kalendárny rok je uvedená v prílohe č. 4, obsah živín v hospodárskych hnojivách je uvedený v prílohe č. 5 a limitné dávky dusíka pri jednotlivých plodinách sú uvedené v prílohe č. 8,
6. zabezpečiť, aby sa pri aplikácii dusíkatých hnojivých látok podľa odseku 6 neprekročili limitné dávky pre plodiny uvedené v prílohe č. 8; to sa vzťahuje aj na aplikáciu len minerálnych dusíkatých hnojív, ak sa neaplikujú hospodárske hnojivá.

(8) Pri hospodárení v zraniteľných oblastiach na svahoch je zakázané

1. využívať poľnohospodársku pôdu, so sklonom vyšším ako 12°, ako ornú pôdu,
2. na ornej pôde, so sklonom vyšším ako 10° a na trvalom trávnom poraste so sklonom vyšším ako 12o,aplikovať dusíkaté hnojivé látky; to sa nevzťahuje na aplikáciu maštaľného hnoja a kompostov, ak sú zapravené do ornej pôdy najneskôr do 24 hodín po ich aplikácii, a na trvalý trávny porast podľa odseku 6 písm. c).

(9) Obhospodarovateľ na svahoch môže aplikovať

1. na ornej pôde so sklonom vyšším ako 5° dusíkaté hnojivé látky bezodkladným zapravením do pôdy, najneskôr však do 24 hodín, alebo aplikáciou na list; kvapalné hospodárske hnojivá je povinný aplikovať podpovrchovo alebo okamžite zapraviť do pôdy,
2. na trvalom trávnom poraste, so sklonom vyšším ako 7°, kvapalné dusíkaté hnojivé látky len podpovrchovo.

(10) Obhospodarovateľ je povinný na ornej pôde a trvalom trávnom poraste podľa odseku 9 dodržať najvyššiu jednorazovú dávku dusíka z kvapalných hospodárskych hnojív a kvapalných hnojivých látok s organicky viazaným dusíkom 80 kg/ha a najvyššiu jednorazovú dávku dusíka z kvapalných a tuhých priemyselných hnojív najviac 40 kg/ha; dusík z exkrementov hospodárskych zvierat, pasúcich sa na trvalých trávnych porastoch, sa do výšky jednorazovej dávky nezapočítava.

(11) Obhospodarovateľ na poľnohospodárskej pôde susediacej s vodnými zdrojmi

1. nesmie používať dusíkaté hnojivé látky na poľnohospodárskej pôde so sklonom nižším ako 7° v zóne, ktorá od brehovej čiary vodného toku alebo zátopovej čiary vodnej nádrže meria
	1. 10 m na plochách v nízkom stupni a strednom stupni obmedzenia,
	2. 20 m na plochách vo vysokom stupni obmedzenia,
2. je povinný na ornej pôde so sklonom vyšším ako 7° aplikovať dusíkaté hnojivé látkyvo vzdialenosti väčšej ako 25 m od vodného zdroja; ak sa na týchto plochách pestujú širokoriadkové plodiny, najmä cukrová repa, zemiaky alebo kukurica, je povinný dodržať tieto protierózne agrotechnické opatrenia:
	1. ornú pôdu zvažujúcu sa k vodnému toku rozdeliť priečne osiatymi pásmi a vytvoriť na nej protierózne medze s porastom alebo iné opatrenia s rovnakým účinkom,
	2. založiť medzi vodným zdrojom a hnojenou plochou ornej pôdy vegetačný pás široký najmenej 20 m s vysiatou plodinou s vyššou protieróznou účinnosťou,
	3. aplikovať dusíkaté hnojivé látky vo vzdialenosti od vodného zdroja väčšej ako 50 m, alebo
	4. mimo vegetačného obdobia pokryť pozemok vegetačným pokryvom,
3. nesmie aplikovať dusíkaté hnojivé látky v zóne 10 m od hranice ochranného pásma prvého stupňa vodného zdroja vo všetkých stupňoch obmedzenia.“.

Poznámka pod čiarou k odkazu 7c znie:

„7c) § 43 ods. 1 písm. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.“.

1. V § 11 ods. 2 písmeno a) znie:

„a) vykonáva a zabezpečuje celoplošné agrochemické skúšanie poľnohospodársky využívanej pôdy,“.

1. V § 11 ods. 2 písm. e) sa slovo „desiatich“ nahrádza slovom „piatich“.
2. V § 11 ods. 2 písm. f) časť vety za bodkočiarkou znie: „súčasťou databázy je aj plošná evidencia aplikovaných čistiarenských kalov, dnových sedimentov a evidencia o počtoch hospodárskych zvierat podľa kategórií a spôsobe ich ustajnenia, vybudovaných skladovacích kapacitách pre hnojivá, hospodárske hnojivá a ostatných rizikových bodoch znečistenia pôdy a vody a rizikových prvkoch a rizikových látkach.“.
3. V § 11 odsek 3 znie:

„(3) Podnikatelia v pôdohospodárstve sú povinní po vyzvaní a podľa pokynov kontrolného ústavu vykonať alebo zabezpečiť odber pôdnych vzoriek z nimi obhospodarovaných poľnohospodárskych pozemkov s výmerou väčšou ako 2 ha a dodať ich na určené miesto.“.

1. V § 11 ods. 4 sa slová „ďalší cyklus skúšania“ nahrádzajú slovami „ďalšie skúšanie“.
2. V § 11 ods. 5 sa slovo „cyklu“ nahrádza slovom „obdobia“.
3. V § 11 sa vypúšťa odsek 6.
4. §13a znie:

# „§ 13a

(1) Orgánmi štátnej správy v oblasti hnojív, hospodárskych hnojív, sekundárnych zdrojov živín a kompostov a hospodárenia v zraniteľných oblastiach sú

1. ministerstvo,
2. kontrolný ústav.

(2) Ministerstvo

1. riadi výkon štátnej správy v oblasti hnojív, hospodárskych hnojív, sekundárnych zdrojov živín a kompostov a hospodárenia v zraniteľných oblastiach,
2. je odvolacím orgánom vo veciach, o ktorých v prvom stupni rozhoduje kontrolný ústav.

(3) Kontrolný ústav

a) certifikuje hnojivá, pestovateľské substráty a pôdne pomocné látky,

b) vykonáva fyzikálno-chemické skúšky na certifikáciu a štátnu odbornú kontrolu hnojív,

c) zabezpečuje výkon agrochemického skúšania pôd,

d) vydáva povolenia na používanie sekundárnych zdrojov živín a kompostov,

e) vedie register certifikovaných hnojív a register vzájomne uznaných hnojív,

f) kontroluje skladovanie a používanie hnojív, hospodárskych hnojív, sekundárnych zdrojov živín a kompostov a dodržiavanie povinností pri ich skladovaní,

g) kontroluje plnenie povinností podľa § 10b a 10c; kontrolu vykonáva počas kalendárneho roka podľa ustanovených termínov,

h) ukladá pokuty za priestupky a iné správne delikty,

i) poskytuje ministerstvu informácie o hnojivách, hospodárskych hnojivách, sekundárnych zdrojoch živín a kompostoch, o kontrolách, porušeniach a uložených sankciách,

j) preskúšava biologickú účinnosť hnojív, hospodárskych hnojív, sekundárnych zdrojov živín a kompostov,

k) vedie a aktualizuje databázu podnikateľov v pôdohospodárstve, ktorá obsahuje identifikačné číslo, názov, sídlo, kontaktné údaje podnikateľa v pôdohospodárstve a miesto a výmeru obhospodarovanej poľnohospodárskej pôdy,

l) eviduje údaje o dodatočnom skladovaní hospodárskych hnojív na inom mieste alebo ich iné zhodnotenie do splnenia limitu šiestich mesiacov v zraniteľných oblastiach podľa § 10b ods. 1,

m) vykonáva štatistické zisťovania spotreby hnojív, hospodárskych hnojív, sekundárnych zdrojov živín a kompostov,

n) na účely kontroly vykonáva úradné odbery vzoriek pôdy, hnojív, hospodárskych hnojív, sekundárnych zdrojov živín, a kompostov,

o) plní ďalšie úlohy ustanovené týmto zákonom.“.

1. V § 14 sa odsek 1 dopĺňa písmenom d), ktoré znie:

„d) obhospodarovateľov v zraniteľných oblastiach.“.

1. V § 14 odsek 2 znie:

„(2) Zamestnanci kontrolného ústavu v súvislosti s vykonávaním kontroly podľa odseku 1 sú oprávnení

1. vstupovať na pozemky a do priestorov, kde sa hnojivá, hospodárske hnojivá, sekundárne zdroje živín alebo komposty produkujú, vyrábajú, skladujú, expedujú a používajú,
2. vyžadovať potrebné doklady, informácie a umožnenie bezodplatného odberu vzoriek hnojív, sekundárnych zdrojov živín a pôdy v rozsahu potrebnom na vykonanie kontroly,
3. kontrolovať dodržiavanie podmienok hospodárenia, skladovania, evidencie a používania hnojív, hospodárskych hnojív, sekundárnych zdrojov živín a kompostov.9a)“.
4. V § 14 ods. 3 písmená b) a c) znejú:

„b) rozhodnutie, ktorým zakáže výrobu hnojiva, uvádzanie hnojiva do obehu, jeho používanie, aplikáciu sekundárneho zdroja živín alebo kompostu do poľnohospodárskej pôdy alebo na lesné pozemky, alebo ktorým nariadi zneškodnenie hnojiva,

c) rozhodnutie o regulačnom opatrení pri aplikácii a skladovaní hnojív, hospodárskych hnojív, sekundárnych zdrojov živín a kompostov alebo vo zvlášť závažných prípadoch10) dočasne zakáže hospodárenie na pôde z hľadiska možného ohrozenia životného prostredia alebo kvality a hygienickej neškodnosti produkcie.“.

1. V § 14 ods. 6 sa slová „podľa § 10 ods. 1, 2, 3, 4 a 5“ nahrádzajú slovami „podľa § 10 ods. 1 až 6 a podľa § 10b a 10c“.
2. V § 14 sa za odsek 6 vkladajú nové odseky 7 až 9, ktoré znejú:

„(7) Orgány verejnej správy sú povinné na zabezpečenie výkonu kontroly a odberu pôdnych vzoriek na agrochemické skúšanie poľnohospodárskych pôd poskytnúť kontrolnému ústavu na požiadanie podklady a informácie potrebné na výkon jeho činnosti a údaje o poľnohospodárskej pôde a jej užívateľoch.

(8) Kontrolný ústav registruje údaje a výsledky z kontroly vykonanej podľa odsekov 1 a 3 s identifikačnými údajmi kontrolovaného subjektu v registračnom a informačnom systéme.

(9) Policajný zbor je povinný poskytnúť zamestnancom kontrolného ústavu pri výkone kontrolnej činnosti na základe ich žiadosti alebo žiadosti kontrolného ústavu spoluprácu a ochranu, ak možno predpokladať ohrozenie ich zdravia alebo marenie výkonu kontroly.“.

Doterajší odsek 7 sa označuje ako odsek 10.

1. Za § 14 sa vkladá § 14a, ktorý vrátane nadpisu znie:

**„§ 14a**

**Priestupky**

(1) Priestupku na úseku skladovania hospodárskych hnojív a používania dusíkatých hnojivých látok v zraniteľných oblastiach sa dopustí ten, kto poruší povinnosť

a) podľa § 10b,

b) podľa § 10c.

(2) Za priestupok podľa odseku 1 písm. a) možno uložiť pokutu od 200 eur do 500 eur.

(3) Za priestupok podľa odseku 1 písm. b) možno uložiť pokutu od 500 eur do 1 000 eur.

(4) Priestupky podľa odseku 1 prejednáva a pokuty ukladá kontrolný ústav. Za priestupok možno uložiť pokarhanie alebo pokutu. Pokutu nemožno uložiť v blokovom konaní.

(5) Na priestupky a ich prejedávanie sa vzťahuje všeobecne záväzný právny predpis o priestupkoch,10a) ak tento zákon neustanovuje inak.

(6) Pokuty podľa odsekov 2 a 3 sú príjmom štátneho rozpočtu.“.

Poznámka pod čiarou k odkazu 10a znie:

„10a) Zákon Slovenskej národnej rady č. 372/1990 Zb. o priestupkoch v znení neskorších predpisov.“.

1. § 15 vrátane nadpisu znie:

„**§ 15**

**Iné správne delikty a ukladanie pokút**

(1) Kontrolný ústav uloží pokutu od 200 eur do 1 500 eur

1. podnikateľovi v pôdohospodárstve za porušenie povinností podľa § 10 ods. 7, 8 a 10,
2. producentovi sekundárneho zdroja živín a producentovi kompostu za porušenie povinnosti podľa § 3a ods. 4.

(2) Kontrolný ústav uloží pokutu od 400 eur do 3 000 eur

1. podnikateľovi v pôdohospodárstve, ak nevykoná alebo nezabezpečí odber pôdnych vzoriek na agrochemické skúšanie poľnohospodárskej pôdy podľa § 11 ods. 3,
2. výrobcovi, producentovi, dovozcovi, predajcovi alebo dodávateľovi za porušenie povinností podľa § 8 a § 9.
3. producentovi sekundárneho zdroja živín alebo producentovi kompostu za porušenie § 3a ods. 1,
4. podnikateľovi v pôdohospodárstve za porušenie povinností podľa § 9 a § 10 ods. 1 až 6,
5. výrobcovi, dovozcovi, distribútorovi alebo predajcovi hnojiva s označením „Hnojivo ES“ za porušenie povinnosti podľa § 8a,
6. producentovi čistiarenského kalu alebo producentovi dnových sedimentov7c) za porušenie povinností podľa § 10a ods. 1,
7. producentovi čistiarenského kalu alebo producentovi dnových sedimentov a odberateľovi za porušenie povinnosti podľa § 10a ods. 6.

(3) Kontrolný ústav uloží pokutu od 500 eur do 5 000 eur obhospodarovateľovi za porušenie povinností podľa § 10b a § 10c.

(4) Kontrolný ústav uloží pokutu od 5 000 eur do 15 000 eur výrobcovi alebo dovozcovi, ktorý uviedol do obehu hnojivo, ktoré nebolo certifikované podľa § 5 alebo hnojivo, ktoré je označené slovami „Hnojivo ES“, ak nie sú splnené požiadavky podľa osobitného predpisu1b) alebo hnojivo nebolo vzájomne uznané podľa osobitného predpisu.10b)

(5) Kontrolný ústav môže v rozhodnutí o uložení pokuty povinnému súčasne uložiť, aby v určenej lehote vykonal opatrenia na nápravu následkov protiprávneho konania, za ktoré mu bola pokuta uložená. Ak povinný v určenej lehote tieto opatrenia nevykoná, kontrolný ústav mu uloží ďalšiu pokutu až do dvojnásobku hornej hranice pokuty.

(6) Pokuta je splatná do 15 dní odo dňa nadobudnutia právoplatnosti rozhodnutia, ak kontrolný ústav v rozhodnutí neurčí dlhšiu lehotu splatnosti.

(7) Pokuty podľa odseku 1 až 4 sú príjmom štátneho rozpočtu.“.

Poznámka pod čiarou k odkazu 10b znie:

„10b) Nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte, a ktorým sa zrušuje rozhodnutie č. 3052/95/ES (Ú. v. EÚ L 218, 13.8.2008).“.

1. V § 17 písmeno c) znie:

„c) podrobnosti postupu odbru pôdnych vzoriek, spôsob a rozsah vykonávania agrochemického skúšania pôd a zisťovania pôdnych vlastností lesných pozemkov, podrobnosti o pozemku, o skladovaní a používaní hnojív, hospodárskych hnojív, sekundárnych zdrojov živín a kompostov, o vedení evidencie spotreby a použitia hnojív, hospodárskych hnojív, sekundárnych zdrojov živín a kompostov, o spôsobe spracúvania každoročného bilančného porovnania živín na všetkých pozemkoch podnikateľov v pôdohospodárstve a o spôsobe poskytovania údajov kontrolnému ústavu,“.

1. § 17 sa dopĺňa písmenom d), ktoré znie:

„d) podrobnosti o vedení registračného a informačného systému, databázy, podrobnosti o získaní informácií o stave počasia, o náležitostiach k žiadosti o mimoriadne povolenie použitia dusíkatých hnojivých látok, o postupe ohlasovania dodatočných skladovacích priestorov a o pláne použitia dusíkatých hnojivých látok.“.

1. § 18 sa dopĺňa odsekom 4, ktorý znie:

„(4) Na hospodárenie v zraniteľných oblastiach sa okrem § 10b a 10c primerane vzťahujú ustanovenia tohto zákona.“.

1. § 18a znie:

„**§ 18a**

Týmto zákonom sa preberajú právne záväzné akty Európskej únie uvedené v prílohe č. 9.“.

1. Príloha sa nahrádza prílohami č. 1 až 9, ktoré vrátane nadpisov znejú:

|  |
| --- |
| **„Príloha č. 1****k zákonu č. 136/2000 Z. z.** |
| **Potreba skladovacích nádrží na maštaľný hnoj, močovku a hnojovicu na šesť mesiacov pre jedno zviera** |
| **Kategória** | **Priemerná živá****hmotnosť****[kg]** | **Produkcia** | **Potreba skladovacích priestorov pre jedno zviera v m3 na 6 mesiacov** |
| **výkalov****[kg]** | **moču****[kg]** | **Odkanalizovaná maštaľ** | **Boxové maštaľný hnoj** | **Kotercové maštaľný hnoj** | **Nepodstielané hnojovica** | **Splaškové vody z dojárne** |
| **maštaľný hnoj** | **močovka** |
| **Hovädzí dobytok** |  |
| Krava mliekového typu | 650 | 34 | 21 | 6,93 | 2,47 | 9,13 | 9,77 | 9,241) | 0,92 |
| Teľa do 6 mesiacov | 105 | 5 | 3 | 1,18 | 0,35 | 1,44 | 1,52 | 1,341) |   |
| Jalovica do 1 roka | 250 | 13 | 8 | 2,79 | 0,94 | 3,52 | 3,84 | 3,531) |   |
| Jalovica 1-2 roky | 440 | 22 | 14 | 4,68 | 1,65 | 6,00 | 6,41 | 6,051) |   |
| Jalovica nad 2 roky | 550 | 28 | 17 | 5,78 | 2,00 | 7,53 | 8,01 | 7,561) |   |
| Býk vo výkrme | 360 | 19 | 11 | 4,05 | 1,29 | 4,80 | 5,60 | 5,041) |   |
| **Ošípané** |  |
| Prasnica pripúšťaná a prasná  | 180 | 3,30 | 6,70 | 1,06 | 0,90 |   | 2,08 | 1,68 |  |
| Prasnica vysokoprasná a dojčiaca | 180 | 4,50 | 9,90 | 1,60 | 1,33 |   |   | 2,42 |  |
| Odstavča | 14 | 0,40 | 0,90 | 0,16 | 0,12 |   | 0,29 | 0,22 |  |
| Ošípaná v predvýkrme  | 30 | 0,70 | 1,80 | 0,28 | 0,24 |   | 0,53 | 0,42 |  |
| Ošípaná vo výkrme  | 75 | 1,80 | 3,60 | 0,55 | 0,48 |   | 1,02 | 0,91 |  |
| Prasnička a kanec v odchove  | 100 | 2,30 | 4,60 | 0,68 | 0,62 |   | 1,35 | 1,16 |  |
| Kanec  | 200 | 3,70 | 7,40 | 1,15 | 0,99 |   | 1,78 | 1,86 |  |
| **Ovce**  |  |
| Bahnica s jahňaťom 60 dní1) | 55 | 4,30 |   |   |   |   | 0,737 |   |   |
| Jahnička a baran do 1 roka | 22 | 1,21 |   |   |   |   | 0,211 | 0,203 |   |
| Jahnička a baran nad 1 rok | 40 | 2,20 |   |   |   |   | 0,376 | 0,370 |   |
| Baran  | 70 | 4,00 |   |   |   |   | 0,689 |   |   |
| **Kozy** |  |
| Koza s kozičkou 60 dní  | 50 | 4,30 |   |   |   |   | 0,737 |   |   |
| Kozička a cap do 1 roka | 26 | 1,43 |   |   |   |   | 0,247 |   |   |
| Cap | 65 | 4,00 |   |   |   |   | 0,689 |   |   |
| **Kone** |   | 28,0 | 16,0 | 5,32 | 1,84 |   |   |   |   |
| **Hydina** | **Podstielané** | **Klietky** | **Klietky** |
|  |  |  |  |  |  |  | **maštaľný hnoj** | **hnojovica** | **sušenie trusu** |
| Sliepky - nosnica |   | 0,180 |   |   |   |   | 0,0304 | 0,0302 | 0,0151 |
| brojler  |   | 0,100 |   |   |   |   | 0,0168 |   |   |
| Morka - plemenná |   | 0,301 |   |   |   |   | 0,0514 | 0,0506 | 0,0253 |
| brojler  |   | 0,200 |   |   |   |   | 0,0344 |   |   |
| Kačica - plemenná |   | 0,247 |   |   |   |   | 0,0420 |   |   |
| brojler |   | 0,166 |   |   |   |   | 0,0282 |   |   |
| Hus - plemenná |   | 0,329 |   |   |   |   | 0,0591 |   |   |
| brojler |   | 0,210 |   |   |   |   | 0,0368 |   |   |
| **Králiky** | **Klietky** |  |
|  |  | **maštaľný hnoj** |  |
| Králik – chovný  |   | 0,400 |   |   |   |   | 0,0657 |   |   |
| brojler |   | 0,250 |   |   |   |   | 0,0412 |   |   |

1) Pri separovaní hnojovice a využívaní kalu na podstielanie do ležiskových boxov sa môže skladovacia kapacita znížiť o 10 %.

**Vysvetlivky:**

**Produkciou** sa rozumie fyziologická produkcia exkrementov.

V maštaľnom hnoji je zahrnuté štandardné množstvo podstielky.

**Skladovacia potreba** pre maštaľný hnoj je uvedená s 30 % stratou vzniknutou skladovaním a odparovaním.

Skladovacia potreba pre hnojovicu a močovku je uvedená s 10 % stratou vzniknutou skladovaním a odparovaním.

**Odkanalizovaná maštaľ** je klasické ustajnenie dobytka s priväzovaním a podstielaním, kde pri hovädzom dobytku a koňoch 30 % a pri ošípaných 20 % moču absorbuje podstielka do maštaľného hnoja, ktorý sa odstraňuje bežným spôsobom – vyhŕňaním na skládku hnoja.

**Boxové ustajnenie** je ustajnenie bez priväzovania, podstiela sa do boxov a maštaľ nie je odkanalizovaná; výkaly, moč a slama sa vyhŕňajú vo forme maštaľného hnoja.

**Kotercové ustajnenie** je skupinové ustajnenie s podstielaným ležoviskom s hlbokou podstielkou, narastajúcou podstielkou a plochým pristielaným ležoviskom; výkaly, moč a slama sa vyhŕňajú vo forme maštaľného hnoja z kŕmiska a ležoviska.

**Nepodstielané ustajnenie** je voľné ustajnenie v nepodstielaných ležoviskových boxoch alebo kotercové s roštovou podlahou; výkaly a moč sa odstraňujú do skladovacích nádrží vo forme hnojovice (tekutý hnoj).

**Ovce a kozy** sú ustajnené v skupinovom koterci na hlbokej podstielke; výkaly, moč a slama sa odstraňujú vo forme maštaľného hnoja.

**Kone** sú ustajnené v individuálnych boxoch s podstielkou; maštaľ je odkanalizovaná rovnako ako pri kravách.

**Hydina** sa chová v klietkach s produkciou hnojovice alebo voľným chovom hydiny v halách, pričom sa podstiela hlbokou podstielkou, ktorá spolu s trusom tvorí maštaľný hnoj.

**Králiky** sa chovajú v klietkach; produkujú maštaľný hnoj, ktorý obsahuje ich exkrementy s veľmi malým množstvom slamy od samíc v čase okotenia.

**Sušeným trusom** sa rozumie trus vysušený na 40 % sušiny.

**Splašková voda** je voda z dojárne a z čistenia dojacieho zariadenia.

Špecifická hmotnosť maštaľného hnoja 800 kg/m3.

Špecifická hmotnosť hnojovice a močovky 1 020 kg/m3.

|  |
| --- |
| **Príloha č. 2****k zákonu č. 136/2000 Z. z.** |
| **Zakázané obdobia** |
| Pre kvapalné hospodárske hnojivá, a akékoľvek hnojivá z chovu hydiny a drobných zvierat, kvapalné hnojivé látky s organicky viazaným dusíkom a priemyselné hnojivá s obsahom dusíka | OP | C | od 5. októbra – do15. februára |
| A, B | od 20.októbra – do 15. februára |
| TTP | C | od 1. novembra – do15. februára |
| priemyselné hnojiváod 5. októbra – do 15. februára  |
| A, B |  od 15. novembra – do15. februára |
| priemyselné hnojiváod 20. októbra – do 15. februára  |
| Pre tuhé hospodárske hnojivá a tuhé hnojivé látky s organický viazaným dusíkom | OP/TTP | C | od 15. novembra – do15. februára |
| A, B | od 30. novembra – do 15. februára |
| **Príloha č. 3****k zákonu č. 136/2000 Z. z.** |
| **Potreba živín (N, P, K) na jednu tonu úrody hlavného produktu a zodpovedajúceho množstva vedľajšieho produktu** |
| **Plodina** | **Zberový produkt** | **Odber živín produktu [kg/t]** |
| **dusík (N)** | **fosfor (P)** | **draslík (K)** |
| Obilniny |  |
| pšenica ozimná | zrno+slama | 23,0 | 4,1 | 13,6 |
| jačmeň ozimný | zrno+slama | 22,5 | 4,3 | 16,0 |
| jačmeň jarný | zrno+slama | 21,3 | 4,3 | 13,3 |
| raž ozimná | zrno+slama | 21,0 | 4,7 | 17,0 |
| triticale | zrno+slama | 24,1 | 4,8 | 18,4 |
| ovos | zrno+slama | 25,1 | 5,6 | 24,6 |
| kukurica na zrno | zrno+slama | 27,5 | 5,0 | 25,0 |
| Strukoviny |  |
| hrachpeluška | zrno+slama | 50,5 | 5,1 | 23,3 |
| sója | zrno+slama | 68,0 | 8,5 | 28,2 |
| Technické plodiny |  |
| repka ozimná a jarná | sem.+slama | 45,4 | 9,3 | 42,5 |
| slnečnica | sem.+zvyšky | 11,0 | 60,0 | 55 |
| ľan priadny | sem.+zvyšky | 46,5 | 10,6 | 46,4 |
| Okopaniny - zemiaky |  |
| zemiaky skoré | hľuzy | 3,0 | 0,5 | 4,4 |
| zemiaky ostatné | hľuzy | 3,5 | 0,5 | 4,5 |
| Okopaniny - repa |  |
| cukrová repa | buľvy +skrojky | 4,8 | 0,6 | 5,2 |
| kŕmna repa | buľvy +skrojky | 2,5 | 0,3 | 2,9 |
| čakanka | koreň+skrojky | 2,5 | 0,3 | 2,9 |
| Poľná zelenina |  |
| Kapusta hlávková biela |  | 3,57 | 0,57 | 3,57 |
| Kapusta hlávková červená |  | 5,40 | 0,70 | 5,80 |
| Kapusta obyčajná karfiolová  |  | 4,00 | 0,70 | 4,00 |
| Kapusta obyčajná kelová - kel hlávkový |  | 3,00 | 0,48 | 3,00 |
| Kapusta obyčajná ružičková - kel ružičkový |  | 30,0 | 4,00 | 30,0 |
| Kapusta obyčajná kalerábová – kaleráb |  | 5,00 | 1,75 | 6,50 |
| Kapusta obyčajná špargľová - brokolica |  | 5,60 | 1,20 | 6,60 |
| Kapusta pekinská |  | 3,30 | 0,70 | 3,30 |
| Rajčiak jedlý |  | 2,75 | 0,38 | 3,00 |
| Paprika ročná |  | 2,70 | 0,40 | 3,00 |
| Uhorka siata |  | 1,67 | 0,67 | 2,33 |
| Ľuľok baklažánový – baklažán |  | 2,90 | 0,30 | 4,15 |
| Melón cukrový |  | 3,16 | 0,36 | 4,15 |
| Tekvica obyčajná pravá |  | 1,80 | 0,60 | 2,60 |
| Dyňa červená |  | 3,66 | 0,44 | 5,53 |
| Mrkva obyč. siata |  | 4,00 | 1,67 | 6,67 |
| Petržlen záhradný |  | 2,20 | 0,40 | 4,00 |
| Zeler voňavý buľvový |  | 6,50 | 1,00 | 8,50 |
| Cesnak cibuľový – cibuľa kuchynská |  | 2,67 | 0,67 | 3,33 |
| Cesnak pórový – pór |  | 4,00 | 0,88 | 4,15 |
| Šalát siaty hlávkový |  | 2,20 | 0,40 | 4,00 |
| Špenát siaty |  | 4,75 | 0,75 | 4,00 |
| Kŕmne plodiny |  |
| silážna kukurica | zelená hmota | 3,0 | 0,4 | 2,5 |
| obilniny na zeleno | zelená hmota | 3,5 | 0,6 | 4,3 |
| strukovinovo-obilninové miešanky | zelená hmota | 3,5 | 0,6 | 4,3 |
| Ďatelinoviny |  |
| ďatelina | zelená hmota | 6,5 | 0,7 | 3,2 |
| lucerna | zelená hmota | 6,0 | 0,6 | 5,0 |
| Vinice-priemerný odber živín | hrozno+listy+drevo | 6,5 | 1,6 | 7,7 |
| Chmelnice-priemerný odber živín | hlávky | 90,0 | 17,5 | 83,0 |
| Ovocie |  |
| jablká a hrušky | plody | 0,7 | 0,1 | 1,3 |
| slivky | plody | 4,0 | 0,7 | 5,8 |
| marhule | plody | 4,0 | 0,6 | 5,0 |
| broskyne | plody | 3,0 | 0,7 | 7,5 |
| čerešne a višne | plody | 5,0 | 0,6 | 5,0 |
| ríbezle a egreše | plody | 7,7 | 1,1 | 3,6 |
| maliny | plody | 7,7 | 1,1 | 3,6 |
| jahody | plody | 7,7 | 1,1 | 3,6 |
| Trávy a ďatelinotrávy |  |
| ďatelinotráva | zelená hmota | 6,1 | 0,7 | 3,2 |
| trávy na ornej pôde | zelená hmota | 3,9 | 0,6 | 3,9 |
| lúky a pasienky | zelená hmota | 4,0 | 0,7 | 3,5 |
| **Príloha č. 4****k zákonu č. 136/2000 Z. z.** |
| **Produkcia dusíka jedným zvieraťom za kalendárny rok** |
| **Kategória** | **Priem. živá hmotnosť****[kg]** | **Produkcia dusíka** | **Produkcia disponibilného dusíka za rok [kg]** |
| **výkaly****[kg]** | **moč****[kg]** | **spolu****[kg]** | **Odkanalizovaná maštaľ**  | **Boxové maštaľný hnoj** | **Kotercové maštaľný hnoj** | **Nepodstielané hnojovica** |
| **maštaľný hnoj** | **močovka** |
| **Hovädzí dobytok** |  |
| Krava mliekového typu | 650 | 55,85 | 42,16 | 98,00 | 55,48 | 26,56 | 76,24 | 81,71 | 88,20 |
| Teľa do 6 mesiacov | 105 | 8,21 | 6,02 | 14,24 | 9,57 | 3,79 | 12,05 | 12,73 | 12,81 |
| Jalovica do 1 roka | 250 | 21,35 | 16,06 | 37,41 | 22,37 | 10,12 | 29,43 | 32,17 | 33,67 |
| Jalovica 1-2 roky  | 440 | 36,14 | 28,11 | 64,24 | 37,53 | 17,71 | 50,23 | 53,66 | 57,82 |
| Jalovica nad 2 roky | 550 | 45,99 | 34,13 | 80,12 | 46,28 | 21,50 | 62,83 | 66,93 | 72,11 |
| Býk vo výkrme | 360 | 31,21 | 22,08 | 53,29 | 32,48 | 13,91 | 39,97 | 46,81 | 47,96 |
| **Ošípané** |  |
| Prasnica pripúšťaná a prasná | 180 | 6,62 | 15,90 | 22,52 | 9,42 | 10,81 |   | 18,32 | 19,14 |
| Prasnica vysokoprasná a dojčiaca | 180 | 9,03 | 23,49 | 32,52 | 14,08 | 15,97 |   | 27,24 | 27,64 |
| Odstavča | 14 | 0,80 | 2,14 | 2,94 | 1,37 | 1,45 |   | 2,57 | 2,50 |
| Ošípaná v predvýkrme  | 30 | 1,41 | 4,27 | 5,68 | 2,48 | 2,90 |   | 4,87 | 4,82 |
| Ošípaná vo výkrme | 75 | 3,61 | 8,54 | 12,15 | 4,87 | 5,81 |   | 9,66 | 10,33 |
| Prasnička a kanec v odchove | 100 | 4,62 | 10,91 | 15,53 | 6,04 | 7,42 |   | 12,15 | 13,20 |
| Kanec | 200 | 7,43 | 17,56 | 24,98 | 10,21 | 11,94 |   | 20,04 | 21,24 |
| **Ovce** |  |
| Bahnica s jahňaťom 60 dní | 55 |   |   | 13,34 |   |   |   | 10,42 |   |
| Jahnička a baran do 1 roka | 22 |   |   | 3,75 |   |   |   | 2,97 | 3,38 |
| Jahnička a baran nad 1 rok | 40 |   |   | 6,83 |   |   |   | 5,32 | 6,14 |
| Baran | 70 |   |   | 12,41 |   |   |   | 9,72 |   |
| **Kozy** |  |
| Koza s kozičkou 60 dní | 50 |   |   | 13,34 |   |   |   | 10,42 |   |
| Kozička a cap do 1 roka | 26 |   |   | 4,44 |   |   |   | 3,48 |   |
| Cap | 65 |   |   | 12,41 |   |   |   | 9,72 |   |
| Kone |   | 35,77 | 29,20 | 65,0 | 36,82 | 18,40 |   |   |   |
| **Hydina** | **Podstielané** | **Klietky** | **Klietky** |
|  |  |  |  |  |  |  | **maštaľný hnoj** | **hnojovica** | **sušenie trusu** |
| Sliepky - nosnica |   |   |   | 0,79 |   |   | 0,565 | 0,670 | 0,552 |
|  brojler |   |   |   | 0,44 |   |   | 0,313 |   |   |
| Morka - plemenná |   |   |   | 1,10 |   |   | 0,795 | 0,934 | 0,769 |
|  brojler |   |   |   | 0,73 |   |   | 0,530 |   |   |
| Kačica - plemenná |   |   |   | 1,08 |   |   | 0,776 |   |   |
|  brojler |   |   |   | 0,73 |   |   | 0,522 |   |   |
| Hus - plemenná |   |   |   | 1,44 |   |   | 1,060 |   |   |
|  brojler |   |   |   | 0,92 |   |   | 0,669 |   |   |
| **Králiky** | **Klietky**  |  |  |
|  |  |  |  |  |  |  | **maštaľný hnoj** |  |  |
| Králik - chovný |   |   |   | 1,90 |   |   | 1,341 |   |   |
|  brojler |   |   |   | 1,19 |   |   | 0,839 |   |   |

**Vysvetlivky:**

**Produkciou dusíka** sa rozumie fyziologická produkcia dusíka.

V maštaľnom hnoji je zahrnutý aj dusík zo štandardného množstva podstielky.

**Disponibilná produkcia dusíka v maštaľnom hnoji** je uvedená so stratou vzniknutou v maštali a pri skladovaní pri hovädzom dobytku, ovciach, kozách a koňoch 25 percent, pri ošípaných, hydine a králikoch 30 percent.

**Disponibilná produkcia dusíka v hnojovici** je uvedená so stratou vzniknutou v maštali a pri skladovaní pri hovädzom dobytku, ovciach, kozách a koňoch 10 percent, pri ošípaných, hydine a králikoch 15 percent.

**V odkanalizovanej maštali** pre hovädzí dobytok a kone 30 percent, v maštali pre ošípané 20 percent dusíka obsiahnutom v moči sa zachytí v maštaľnom hnoji. Zvyšok dusíka obsiahnutý v moči odtečie v močovke do močovkovej skladovacej nádrže.

**Príloha č. 5**

**k zákonu č. 136/2000 Z. z.**

**Obsah živín v hospodárskych hnojivách, upravenom čistiarenskom kale a organických a organicko – minerálnych hnojivách**

|  |  |
| --- | --- |
| **Hnojivo** | **Obsah živín [kg/t]** |
| **dusík (N)** | **fosfor (P)**  | **draslík (K)**  |
| Maštaľný hnoj – hovädzí dobytok, ošípané  | 4,2  | 1,1  | 5,0  |
| Maštaľný hnoj – hydina  | 13  | 4,4  | 5,8  |
| Maštaľný hnoj - ovčí  | 7,6  | 1,3  | 5,8  |
| Maštaľný hnoj - konský  | 5  | 1,1  | 5  |
| Maštaľný hnoj – zmiešaný ovčí a konský  | 6  | 1,2  | 5,3  |
| Ovčí trus  | 8  | 3,0  | 7,0  |
| Konský trus  | 5,8  | 2,8  | 5,0  |
| Hydinový trus  | 17  | 6,5  | 6,6  |
| Močovka, hnojovka  | 2,5  | 0,0  | 3,7  |
| Hnojovica hovädzieho dobytka (7,5% sušiny)  | 3  | 0,7  | 4,2  |
| Hnojovica ošípaných (5% sušiny)  | 5  | 1,3  | 1,9  |
| Hnojovica hydiny (10% sušiny)  | 15  | 2,8  | 4,2  |
| Separovaná hnojovica HD - kvapalná zložka  | 2,5  | 0,5  | 3,8  |
| Separovaná hnojovica HD - tuhá zložka  | 0,5  | 0,2  | 0,4  |
| Separovaná hnojovica ošípaných - kvapalná zložka  | 4,2  | 1,0  | 1,7  |
| Separovaná hnojovica ošípaných - tuhá zložka  | 0,8  | 0,3  | 0,2  |
| Kompost z maštaľného hnoja  | 7  | 1,7  | 2,1  |
| Kompost z odpadovej biomasy  | 7  | 1,7  | 2,1  |
| Iné hnojivá s organicky viazaným dusíkom  | Podľa výsledkov analýz aplikovaného produktu  |

**Príloha č. 6**

**k zákonu č. 136/2000 Z. z.**

**Využiteľnosť živín z hospodárskych a organických hnojív [%]**

|  |  |  |
| --- | --- | --- |
| **Hnojivo**  | **1. rok**  | **2. rok**  |
|   | N  | P  | K  | N  | P  | K  |
| Maštaľný hnoj  | 30  | 25  | 40  | 20  | 20  | 35  |
| Hnojovica HD  | 50  | 25  | 40  | 20  | 10  | 20  |
| Hnojovica ošípaných  | 50  | 25  | 40  | 20  | 10  | 20  |
| Hnojovica hydiny  | 50  | 25  | 40  | 20  | 10  | 20  |
| Hydinový trus  | 30  | 25  | 40  | 20  | 20  | 35  |
| Močovka  | 60  | -  | 80  | -  | -  | -  |
| Kompost z maštaľného hnoja alebo biomasy  | 30  | 25  | 40  | 20  | 20  | 35  |
| Slama strukovín a olejnín  | 40  | 40  | 50  | 20  | 20  | 30  |
| Slama obilnín a kukurice  | 30  | 30  | 40  | 20  | 20  | 30  |

**Špecifická hmotnosť hospodárskych hnojív**

|  |  |  |
| --- | --- | --- |
| **Hnojivo**  | **Špecifická hmotnosť 1 m3****[t]** | **Strata počas skladovania[%]** |
| Maštaľný hnoj  | 0,80  | 30  |
| Hnojovica  | 1,02  | 10  |
| Močovka  | 1,02  | 10  |

**Príloha č. 7**

**k zákonu č. 136/2000 Z. z.**

**Množstvo a spôsob použitia závlahovej dávky**

Cieľom zavlažovania je udržať vlhkosť pôdy medzi hydrolimitmi - bodom vädnutia a poľnou vodnou kapacitou. Vlhkosť vädnutia a poľná vodná kapacita závisia od druhu pôdy. Ľahké pôdy (piesočnaté) majú nízku vlhkosť vädnutia a poľnú vodnú kapacitu a stredne ťažké a ťažké pôdy (hlinité, ílovité) nadobúdajú väčšie hodnoty vlhkosti vädnutia a poľnej vodnej kapacity.

|  |  |  |  |
| --- | --- | --- | --- |
| **Druh pôdy** | **Objemová hmotnosť****[g/cm3]** | **Vlhkosť vädnutia [obj. %]** | **Poľná vodná kapacita** **[obj. %]** |
| Piesočnatá | 1,5 – 1,7 | 2 – 6 | 15 |
| Hlinitá | 1,2 – 1,4 | 6 – 18 | 30 – 40 |
| Ílovitá | 1,4 – 1,6 | 18 – 25 | 30 - 35 |

Ak sa určí vlhkosť pôdy v koreňovej oblasti, možno pomocou uvedenej tabuľky zistiť, či je potrebné zavlažiť pôdny profil tak, aby sa dosiahla vlhkosť pôdy približne rovná poľnej vodnej kapacite. Obsah vody v pôde sa vypočíta z hodnôt vlhkosti pôdy stanovenej vo viacerých vrstvách pôdneho profilu. Hrúbka koreňovej vrstvy pôdy, ktorú je potrebné zavlažovať, sa počas rastu rastlín mení od 0,2 m do 1,5 m a závisí pochopiteľne aj od druhu rastliny. Spravidla stačí zavlažovať vrchnú 30cm vrstvu pôdy na začiatku vegetačného obdobia, neskôr vrstvu pôdy do hĺbky 60 cm.

V hlinitej pôde sa stanovila vlhkosť pôdy v 10 cm vrstvách:

|  |  |
| --- | --- |
| **Hĺbka [cm]** | **Vlhkosť pôdy[% hm.]** |
| 10 | 12,6 |
| 20 | 14,3 |
| 30 | 18,1 |
| 40 | 19,8 |
| 50 | 24,3 |

Pri závlahe postrekom je potrebné prevlhčiť pôdu do hĺbky 50 cm.

Výpočet závlahovej dávky**:**

Vlhkosť pôdy v hmotnostných % treba vynásobiť objemovou hmotnosťou pre hlinitú pôdu, napr. 1,3g/cm3.

|  |  |  |
| --- | --- | --- |
| **Hĺbka****[cm]** | **Vlhkosť pôdy****[% obj.]** | **Obsah vody****[mm]** |
| 10 | 12,6 x 1,3 = 16,38 | 16,38 |
| 20 | 14,3 x 1,3 = 18,59 | 18,59 |
| 30 | 18,1 x 1,3 = 23,53 | 23,53 |
| 40 | 19,8 x 1,3 = 25,74 | 25,74 |
| 50 | 24,3 x 1,3 = 31,59 | 31,59 |

Obsah vody vo vrstve pôdy 0 až 50 cm: 16,38+18,59+23,53+25,74+31,59 = 115,83 mm.

Poľná vodná kapacita pre hlinitú pôdu: 35 obj.%, t.j. 35mm vody v 10 cm vrstve pôdy

Poľná vodná kapacita pre vrstvu pôdy 0 až 50 cm: 35 x 5 = 175 mm

Závlahová dávka**:**

175 – 115,83 = 59,17 mm ≈ 60mm t.j. 600m3/ha.

**Príloha č. 8**

**k zákonu č. 136/2000 Z. z.**

**Limitná dávka dusíka pri jednotlivých plodinách**

|  |  |  |  |
| --- | --- | --- | --- |
|  | **Nízky výnos** | **Stredný výnos** | **Vysoký výnos** |
| **Plodina** | **úroda****[t/ha]** | **max. dávka N****[kg/ha]** | **úroda****[t/ha]** | **max. dávka N****[kg/ha]** | **úroda****[t/ha]** | **max. dávka N****[kg/ha]** |
| Pšenica ozimná | do 3,0 | 80 | 3,0-5,0 | 110 | 5,0-9,0 | 190 |
| Jačmeň ozimný | do 3,5 | 80 | 3,5-5,0 | 110 | 5,0-9,0 | 170 |
| Jačmeň jarný | do 3,0 | 75 | 3,0-4,5 | 95 | 4,5-7,0 | 130 |
| Raž ozimná | do 3,0 | 73 | 3,0-5,0 | 95 | 5,0-7,0 | 140 |
| Ovos siaty | do 3,0 | 87 | 3,0-5,0 | 105 | 5,0-6,0 | 150 |
| Triticale | do 3,5 | 80 | 3,5-6,0 | 115 | 6,0-7,5 | 190 |
| Kukurica na zrno | do 6,0 | 165 | 6,0-7,5 | 190 | 7,5-11,0 | 240 |
| Kukurica na siláž | do 40 | 130 | 40-50 | 150 | 50,0-60,0 | 175 |
| Cukrová repa | do 45 | 216 | 45-60 | 252 | 60-70 | 280 |
| Repka olejná | do 2,0 | 110 | 2-3 | 150 | 3,0-5,0 | 220 |
| Slnečnica ročná | do 2,0 | 80 | 2,0-3,0 | 100 | 3,0-5,0 | 120 |
| Zemiaky-neskoré | do 25 | 120 | 25-35 | 155 | 35-45 | 190 |
| Zemiaky-skoré | do 15 | 60 | 15-20 | 80 | nad20 | 100 |
| VRK-seno |  | 60 |  | 90 |  | 120 |
| Strukoviny |  | štart.dávka 40 |  | štart.dávka 47 |  | štart.dávka 55 |
| Zelenina |  |  |  |  |  |  |
| Mrkva obyčajná siata | do 25 | 104 | 25-40 | 160 | 40-80 | 240 |
| Kapusta hlávková biela  | do 32 | 114 | 32-50 | 170 | 50-100 | 285 |
| Kapusta obyčajná kelová | do 25 | 75 | 25-32 | 95 | 32-45 | 135 |
| Karfiol | do 15 | 60 | 15-25 | 100 | 25-40 | 160 |
| Brokolica | do 10 | 56 | 10-20 | 112 | 20-35 | 190 |
| Reďkovka | do 5 | 25 | 5-15 | 75 | 15-25 | 125 |
| Kaleráb | do 10 | 50 | 10-20 | 100 | 20-32 | 160 |
| Kel ružičkový | do 8 | 40 | 8-15 | 75 | 15-25 | 100 |
| Chren | do 3 | 18 | 3-6 | 36 | 6-10 | 60 |
| Fazuľa záhradná | do 1 | 12 | 1-2 | 24 | 2-4 | 48 |
| Hrach siaty záhradný | do 1,5 | 18 | 1,5-2,5 | 30 | 2,5-5 | 60 |
| Zeler | do 15 | 97 | 15-25 | 160 | 25-40 | 240 |
| Petržlen | do 10 | 22 | 10-20 | 44 | 20-35 | 77 |
| Cesnak  | do 14 | 60 | 14-20 | 86 | 20-30 | 125 |
| Rajčiak jedlý | do 26 | 77 | 26-35 | 96 | 35-60 | 160 |
| Paprika ročná | do 15 | 40 | 15-25 | 66 | 25-40 | 107 |
| Uhorka siata | do 10 | 16 | 10-50 | 80 | 50-90 | 150 |
| Melón cukrový | do 8 | 25 | 8-12 | 37 | 12-15 | 47 |
| Dyňa červená | do 10 | 36 | 10-20 | 72 | 20-40 | 144 |
| Tekvica | do 10 | 40 | 10-20 | 80 | 20-40 | 160 |
| Baklažán | do 10 | 29 | 10-20 | 58 | 20-30 | 87 |
| Šalát hlávkový | do 9 | 20 | 9-16 | 35 | 16-25 | 55 |
| Cibuľa | do 15 | 40 | 15-25 | 66 | 25-45 | 120 |
| Pór | do 25 | 100 | 25-35 | 130 | 35-45 | 160 |
| Cvikla | do 12 | 50 | 12-20 | 85 | 20-30 | 130 |
| Špenát | do 5 | 24 | 5-14 | 65 | 14-20 | 95 |
| Špargľa  | do 3 | 60 | 3-5 | 100 | 5-9 | 180 |
| Štiavel-šoška | do 4 | 23 | 4-10 | 48 | 10-20 | 96 |
| Kapusta pekinská | do 27 | 89 | 27-42 | 130 | 42-70 | 200 |
| Paprika koreninová | do 8 | 38 | 8-12 | 57 | 12-18 | 86 |
| Kukurica cukrová | do 3 | 30 | 3 - 6 | 60 | 6-12 | 120 |

Uvedené dávky sa v rámci systému bilančného hnojenia znižujú o hodnoty využiteľného anorganického dusíka v pôde (Nmin) a o hodnotu využiteľného dusíka z aplikovaného organického hnojiva.

**Príloha č. 9**

**k zákonu č. 136/2000 Z. z.**

**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE**

1. Smernica Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov (Mimoriadne vydanie Ú. v. EÚ, kap. 15/zv. 2; Ú. v. ES L 375, 31.12.1991) v znení

* nariadenia Európskeho parlamentu a Rady (ES) č. 1882/2003 z 29. septembra 2003 (Mimoriadne vydanie Ú. v. EÚ, kap. 1/zv. 4; Ú. v. EÚ L 284, 31.10.2003),
* nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21.11.2008).

2. Smernica Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (Mimoriadne vydanie Ú. v. EÚ, kap. 15/zv. 6; Ú. v. ES L 011, 15.1.2002)

* nariadenia Európskeho parlamentu a Rady (ES) č. 765/2008 z 9. júla 2008 (Ú. v. EÚ L 218, 13.8.2008),
* nariadenia Európskeho parlamentu a Rady (ES) č. 596/2009 z 18. júna 2009 (Ú. v. EÚ L 188, 18.7.2009).“.

Tento zákon nadobúda účinnosť 1. novembra 2015.